Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18168

g) Az APAPI egységek közötti oldalirányú térköz 9 méterre (± 1 m) növelhető, ha nagyobb hatótávolság szükséges, vagy a rendszer várhatóan később teljes PAPI rendszerre alakítják át. Ez utóbbi esetben a belső APAPI egység a futópálya szélétől 15 méterre (± 1 m) helyezkedjen el. Megjegyzés: Lásd még a célpont jelzésre vonatkozó előírásokat az 5.2.5 részben. A PAPI, ILS és/vagy MLS jelzések összehangolásával kapcsolatos útmutató a Repülőtér Tervezési Kézikönyv 4. részében található. A fény-egységek jellemzői 5.3.5.28 A rendszer alkalmas legyen nappali és éjszakai üzemelésre. 5.3.5.29 A vörös és a fehér színek közötti átmenet a függőleges síkban olyan legyen, hogy a megfigyelő azt nem kevesebb, mint 300 méter távolságból nem több, mint 3' függőleges szögön belül észlelje. 5.3.5.30 Teljes fényerőnél a vörös színű fény "Y" koordinátája ne haladja meg a 0.320 értéket. 5.3.5.31 A fény-egységek fényerősség elosztása a 2. Függelék A2-23. ábrájának megfelelő legyen. Megjegyzés: A fény-egységek további jellemzőivel kapcsolatos további útmutató a Repülőtér Tervezési Kézikönyv 4. részében található. 5.3.5.32 Ki kell alakítani megfelelő fényerő szabályzást annak érdekében, hogy lehetővé tegyék az uralkodó környezeti viszonyoknak megfelelő fényintenzitás beállítását, valamint a megközelítés és leszállás végrehajtása során elkerüljék a repülőgépvezető elvakítását. 5.3.5.33 Minden egyes fény-egység magassága állítható legyen, hogy a fehér fénysugár alsó határa a vízszintes felett 1° 30', valamint legalább 4° 30' között bármely szögben beállítható és rögzíthető legyen. 5.3.5.34 Az optikai megközelítési siklópálya jelző rendszer elemeit úgy tervezzék meg, hogy az optikai sugárzó, vagy visszaverő felületeken keletkező lecsapódások, szennyeződések, stb. a lehető legkisebb mértékben akadályozzák a fényjelek kibocsátását, továbbá semmiféle formában ne befolyásolják az átmeneti szektor magasságát, vagy a vörös és fehér fények között látható különbséget. A fény-egységek megközelítési siklópálya és magasság beállítása 5.3.5.35 Az 5-19. ábrákon meghatározott megközelítési siklópálya megfelelő kell, hogy legyen a megközelítést végrehajtó repülőgépek számára. 5.3.5.36 Amennyiben az a futópálya ILS és/vagy MLS berendezéssel is fel van szerelve, a fény-egységek elhelyezése és magassági szöge olyan legyen, hogy a látási utáni megközelítési siklópálya a lehető legnagyobb mértékben essen egybe az ILS siklópályával és/vagy az MLS legalacsonyabb megközelítési siklópályával. 2007/70/II. szám 5-19-A. ábra: PAPI rendszer fénysugárzás és magassági szög beállítása Megjegyzés: (3°-os precíziós megközelítési siklópálya) A repülőgépvezető szemmagassága a megközelítési siklópálya felett a repülőgép típustól és a megközelítés során fennálló repülési helyzettől függően változik. A látási utáni PAPI megközelítési siklópálya jelzés és az ILS siklópálya és/vagy az MLS legalacsonyabb siklópálya összehangolása a futópálya küszöbhöz közelebb eső ponton a siklópályán jelzés szektorának 20'- ről 30'-re történő növelésével biztosítható. A 3°-os megközelítési siklópálya beállítási szögei ekkor a következők lehetnek: 2°25', 2°45, 3°15' és 3°35'. 5.3.5.37 A PAPI szárny keresztfénysor fény-egységeinek magassági szög beállítása olyan legyen, hogy a megközelítés végrehajtása során a repülőgép vezetője, aki egy fehér és három vörös fényt lát, a megközelítési területen levő összes tárgy felett megfelelő biztonsági távolságban marad. 5.3.5.38 Az APAPI szárny keresztfénysor fény-egységeinek magassági szög beállítása olyan legyen, hogy a megközelítés végrehajtása során a repülőgép vezetője, aki a legalacsonyabb siklópályán jelzést, azaz egy fehér és egy vörös fényt lát, a megközelítési területen levő összes tárgy felett megfelelő biztonsági távolságban marad. 2007/70/II. szám 5-19-B ábra: APAPI rendszer fénysugárzás és magassági szög beállítása 5.3.5.39 Ahol egy tárgy a PAPI vagy APAPI rendszer akadályvédelmi felületen kívül, azonban a fénysugár oldalhatárain belül van és túlnyúlik az akadályvédelmi felület síkján, továbbá a légiforgalmi vizsgálat azt jelzi, hogy a tárgy hátrányosan befolyásolhatja az üzemeltetés biztonságát, megfelelően korlátozzák a fénysugár oldalszög terjedését úgy, hogy a tárgy a fénysugár határain kívül maradjon. Megjegyzés: A megfelelő akadályvédelmi felületekre vonatkozóan lásd az 5.3.5.41 - 5.3.5.45 pontokat. 5.3.5.40 Ahol a futópálya mindkét oldalán látás utáni forduló tájékoztatást biztosító szárny keresztfénysort helyeztek el, a megfelelő egységeket azonos szögbe állítsák be, hogy az egyes keresztfénysorok jelzései egyszerre szimmetrikusan változzanak. Akadályvédelmi felületek Megjegyzés: A következő előírások a T- VASIS, AT-VASIS, VASIS, PAPI és APAPI rendszerekre vonatkoznak. 5.3.5.41 Amennyiben optikai megközelítési siklópálya jelző rendszert kívánnak telepíteni, akadályvédelmi felületeket kell kijelölni. 5.3.5.42 Az akadályvédelmi felületek jellemzői feleljenek meg az 5-3. táblázat megfelelő oszlopában, valamint az 5-20. ábrán meghatározott kiindulási pontoknak, széttartásnak, hosszúságnak és lejtviszonynak. 5.3.5.43 Új tárgyak, vagy a meglevő tárgyak megnagyobbítása nem nyúlhatnak az akadályvédelmi felület fölé kivéve, ha azok az illetékes hatóság véleménye szerint egy már meglevő, nem mozdítható tárgy mögé, annak "árnyékába" kerülnek. Megjegyzés: Azon körülmények, amelyek között ez a bizonyos "árnyékolás" alapelv alkalmazható, a Repülőtér Szolgálati Kézikönyv 6. részében kerülnek ismertetésre. 2007/70/II. szám 5.3.5.44 Az akadályvédelmi felület fölé nyúló meglevő tárgyakat lehetőség szerint távolítsák el kivéve, ha az illetékes hatóság véleménye szerint azok egy már meglevő, nem mozdítható tárgy mögé, annak "árnyékába" kerülnek, vagy megfelelő légiforgalmi vizsgálat azt jelzi, hogy nem befolyásolják hátrányosan a repülőgép üzemeltetés biztonságát. 5.3.5.45 Ha a légiforgalmi vizsgálat azt jelzi, hogy az akadályvédelmi felület fölé nyúló tárgy hátrányosan befolyásolja a repülőgép üzemeltetés biztonságát, a következő intézkedést vagy intézkedéseket hajtsák végre:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes